**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. LAPKRIČIO 28 D. SPRENDIMO NR. T2-300 „DĖL VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ KLAIPĖDOS MIESTO SAVIVALDYBĖS TERITORIJOJE IŠDAVIMĄ NUOSTATŲ PATVIRTINIMO“ pakeitimo“ PROJEKTO**

1. **Sprendimo projekto esmė, tikslai ir uždaviniai.**

Teikiamo sprendimo projekto tikslas ir uždaviniai – pakeisti Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatus (toliau – Nuostatai), patvirtintus Klaipėdos miesto savivaldybės tarybos 2013 m. lapkričio 28 d. sprendimu Nr. T2-300 „Dėl vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“, atsižvelgiant į Lietuvos Respublikos Seimo 2018 m. balandžio 26 d. priimtą Lietuvos Respublikos reklamos įstatymo tam tikrų straipsnių pakeitimo ir papildymo įstatymą, kuris įsigaliojo 2018 m. liepos 1d.

Tuo pačiu, atsižvelgiant į Klaipėdos miesto savivaldybės administracijos Finansų ir turto departamento Mokesčių skyriaus 2018-10-04 raštą Nr. VS-5591, siūlome papildyti Nuostatų 25.6 papunktį ir įtraukti, kad už leidimo įrengti išorinę reklamą išdavimą vietinė rinkliava netaikoma ir bendrojo ugdymo mokykloms ir ikimokyklinio ugdymo įstaigoms įrengiamai iškabai ant (prie) pastato, kai pateikiama informaciją apie minėtas įstaigas.

**2.** **Projekto rengimo priežastys ir kuo remiantis parengtas sprendimo projektas.**

Tarybos sprendimo projektas parengtas atsižvelgiant į Vyriausybės atstovo Klaipėdos apskrityje tarnybos pateiktą 2018-08-31 teikimą Nr. (5.1)-TR-35 dėl Nuostatų pakeitimo pagal Lietuvos Respublikos reklamos įstatymo nuostatas ir Mokesčių skyriaus 2018-10-04 raštą Nr. VS-5591.

Sprendimo projektas parengtas vadovaujantis Lietuvos Respublikos vietos savivaldos įstatymo ir Lietuvos Respublikos reklamos įstatymo nuostatomis.

**3. Kokių rezultatų laukiama.**

Pakeisti Nuostatai pagal šiuo metu galiojančius teisės aktus.

**4. Sprendimo projekto rengimo metu gauti specialistų vertinimai.**

Sprendimo projektas suderintas su Savivaldybės administracijos Architektūros ir miesto planavimo skyriaus Architektūros poskyrio specialistu, Viešosios tvarkos, Teisės ir Mokesčių skyrių specialistais. Neigiamų vertinimų nėra, sprendimo projektui pritarta.

**5**. **Išlaidų sąmatos, skaičiavimai, reikalingi pagrindimai ir paaiškinimai.**

Pagal Klaipėdos miesto savivaldybės tarybos patvirtintus vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą dydžius, jei išorinė reklama įrengiama ne ant savivaldybei priklausančių ar patikėjimo teise valdomų objektų ar teritorijų, taikoma 29 Eur vietinės rinkliavos įmoka visam laikotarpiui, jei ant savivaldybės objektų ar teritorijų – nuo 104 iki 156 Eur už 1 kv.m. metams priklausomai nuo teritorijos zonos.

**6. Lėšų poreikis sprendimo įgyvendinimui.**

Dėl Nuostatų 25.6 papunkčio papildymo, kad bendrojo ugdymo mokykloms ir ikimokyklinio ugdymo įstaigoms, išskyrus savivaldybės biudžetines įstaigas, už leidimo įrengti išorinę reklamą išdavimą taikoma vietinės rinkliavos lengvata, skaičiuojama, kad į savivaldybės biudžetą nuo 2019 metų kiekvienais metais bus gaunama mažiau apie 750 Eur vietinės rinkliavos įmokų į savivaldybės biudžetą.

**7. Galimos teigiamos ar neigiamos sprendimo priėmimo pasekmės.**

 Teigiamos pasekmės – būtų pakeisti Nuostatai, kurie atitiktų šiuo metu galiojančius teisės aktus, būtų suteikiama vietinės rinkliavos už leidimo įrengti išorinę reklamą - iškabą ant (prie) pastato, pateikiančiai informaciją apie bendrojo ugdymo mokyklas ir ikimokyklinio ugdymo įstaigas Klaipėdos miesto savivaldybės teritorijoje išdavimą, lengvata.

 Neigiamos pasekmės – mažiau gauta vietinės rinkliavos pajamų į savivaldybės biudžetą.

 PRIDEDAMA:

1. Nuostatų lyginamasis variantas, 3 lapai;
2. Mokesčių skyriaus 2018-10-04 raštas Nr. VS-5591, 1 lapas;
3. Lietuvos Respublikos reklamos įstatymo pakeitimo ir papildymo įstatymas, 10 lapų.

Licencijų, leidimų ir vartotojų teisių apsaugos skyriaus vedėja Jolanta Uptienė